Η είσοδος των ξένων στο στρατό της πρώιμης βυζαντινής περιόδου (324-565) και οι επιπτώσεις στη βυζαντινή πολιτεία (κράτος, πολιτικό γίγνεσθαι, εικόνα του άλλου).
Creators: name: Σαραντίδης, Ιωάννης Συμεών
Publisher: name: Aristotle University of Thessaloniki
Year: 2015
Subjects: Βυζάντιο
Ξένοι στρατιώτες
Βαρβαροποίηση
Byzantium
Foreign soldiers
Barbarization

description: Η είσοδος των ξένων στρατιωτών στον αυτοκρατορικό στρατό της πρώιμης βυζαντινής περιόδου αποτέλεσε μια εκ των κορυφαίων διαδικασιών του βυζαντινού κράτους. Η κεντρική αυτοκρατορική εξουσία ευνόησε την ένταξη πλήθος βαρβάρων πολεμιστών στους βυζαντινούς σχηματισμούς μάχης ισχυροποιώντας στο μέγιστο βαθμό τη στρατιωτική ισχύ της αυτοκρατορίας. Με αυτό τον τρόπο το Βυζάντιο επέτυχε να ανταπεξέλθει στις δύσκολες περιστάσεις που δημιούργησαν οι μεταναστεύσεις των λαών κατά τον 4ο και 5ο αι. μ.Χ. και να εξέλθει αλώβητο από πάσης φύσεως εχθρική απειλή στα σύνορα του, ενώ παράλληλα κατάφερε να αυξήσει το κύρος του διεθνώς και να επεκταθεί εδαφικά κατά τον 6ο αι. μ.Χ. Στην παρούσα μεταπτυχιακή εργασία επιχειρείται η μελέτη του ζητήματος της ένταξης ξένων στρατιωτών στο βυζαντινό στρατό κατά την πρώιμη βυζαντινή περίοδο, και συγκεκριμένα το χρονικό διάστημα που καλύπτεται από την αρχή της μονοκρατορίας του Μ. Κωνσταντίνου το 324 μ.Χ. έως το θάνατο του Ιουστινιανού Α΄ το 565 μ.Χ. Οι πολεμιστές αυτοί προέρχονταν από τους λαούς της Ανατολής (Αρμένιοι, Ίβηρες, αραβικά φύλα, Πέρσες κ.ά.), τα βαρβαρικά φύλα του Δούναβη και της ρωσικής στέπας (Γότθους, Ούννους, Σλάβους κ.ά.), καθώς επίσης και της Δύσης (βορειοδυτική Ευρώπη και δυτική λεκάνη της Μεσογείου, όπως Φράγκους, Αλεμανούς, Βάνδαλους, Μαυριτανούς κ.ά.). Παράλληλα εξετάζονται οι επιπτώσεις της ένταξης των ξένων στο βυζαντινό κράτος. Συγκεκριμένα διερευνώνται οι σχέσεις του βυζαντινού κράτους με τους λαούς πέρα από τα σύνορα και πως αυτές επέδρασαν στη διαμόρφωση της βυζαντινής υψηλής στρατηγικής. Επιπλέον γίνεται λόγος για τον ‘εκβαρβαρισμό’ του αυτοκρατορικού στρατού, δηλαδή τη μαζική ένταξη ξένων στρατιωτών στις τάξεις του, και τις αντιβαρβαρικές αντιδράσεις που σημειώθηκαν τόσο στο ανατολικό όσο και στο δυτικό τμήμα της αυτοκρατορίας κατά την υπό εξέταση περίοδο. Τέλος, εξετάζονται οι αντιλήψεις τόσο των Βυζαντινών για τους ξένους όσο και των ξένων για τους Βυζαντινούς.
description: The acceptance of foreign troops in the imperial army was one of the main advances of the Byzantine Empire during the early Byzantine period. The imperial government favored the inclusion of a large number of barbarian soldiers in Byzantine battalions, thus strengthening the military power of the empire. In this way Byzantium managed to cope with the difficult circumstances created by the migrations of peoples during the 4th and 5th century AD, and emerged unscathed from any kind of threat within its borders. It then managed to increase its international prestige and to expand its territory in the 6th century AD. This MA dessertation attempts to research the issue of integration of foreign soldiers in the Byzantine army during the early Byzantine period, namely the period covered by the beginning of Constantine the Great's domination in 324 AD to the death of Justinian I in 565 AD. The barbarian soldiers were peoples from: the East (Armenians, Iberians, Arabic tribes, Persians etc.); the barbarian tribes of the Danube and the Russian steppe (Goths, Huns, Slavs etc.); as well as the West (north-western Europe and western Mediterranean basin, such as Franks, Alamanni, Vandals, Moors etc.). We also examine the impact of the integration of foreigners in the Byzantine state. Specifically, we investigate the diplomatic relations of the Byzantine state with the people across the imperial border and how these contacts influenced the shaping of Byzantine Grand Strategy. In addition, we refer to the process of 'barbarization' of the imperial army in general, namely the massive integration of foreign troops in its ranks, and the reactions against the barbarians of both the eastern and the western parts of the Empire during the early Byzantine period. Finally, this study examines both the Byzantines’ perceptions of the foreign soldiers and the foreign soldiers’ perceptions of the Byzantines.